Käsikirjan ansiosta kulttiprojektisi on hyvällä alulla.
Sinulla on jo pieni, mutta uskollinen seuraajalauma.
Nyt on kuitenkin lisättävä kierroksia.
Jotta kulttijohtajan menestys kestäisi, seuraajakuntaa pitää kasvattaa.
Seuraajat ovat valuuttaa. Mitä enemmän seuraajia, sitä enemmän valtaa.
Muitakin etuja on.
Lujaa uskollisuutta. -Rahaa tulee joka reiästä.
Sekä tietenkin…
Seksiä koko seurakunnan kanssa.
Ensin annetaan ihmisille jotain, mihin uskoa.
Ihmiset on saatava uskomaan, että haluat heille hyvää etkä manipuloi.
Manipulointi ei saa paljastua.
Mallia näyttää pastori Jim Jones.
Ovelan rekrytoinnin ja yhteisöllisen visionsa turvin -
hän kasvatti 50-päisen kadotettujen sielujen laumansa -
20 000 uskolliseen seuraajaan kahdella mantereella.
Teen ihmeet, jotka Jumalanne lupasi mutta joita Hän ei tehnyt.
Tosin homma meni lopulta pieleen.
Mutta yleisön kiinnostuksen herättämisen ja pitämisen Jones kyllä osasi.
NÄIN TULLAAN KULTTIJOHTAJAKSI
KASVATA SEURAAJAKUNTAA
Jim Jones eteni katusaarnaajasta -
elämää suuremmaksi profeetaksi, joka ui politiikkapiireihin.
Ei hassummin entiseltä apinakauppiaalta.
Hän oli todella karismaattinen ja äärimmäisen älykäs.
Hän osasi vedota tunteisiin.
Kiitos kutsusta.
Ennen kuin hänestä tuli tuomitun viidakkokultin vainoharhainen johtaja,
Jim oli omaa paikkaansa etsivä nuorimies.
Miten hänen tarinansa -
voi auttaa sinua omalla matkallasi kulttijohtajaksi?
Aloitetaan alusta.
JONESILLA OLI JO LAPSENA PAKKOMIELLE USKONNOSTA
Jones kasvoi Indianan maaseudulla.
Paikkakunnalla oli viisi seurakuntaa. Hän liittyi kaikkiin.
Hän kiersi juoksujalkaa sunnuntain kaikki jumalanpalvelukset.
Muut lapset saattoivat leikkiä lääkäriä ja potilaita,
mutta Jim leikki pastoria ja seurakuntaa.
Hän kietoi valkoisen lakanan harteilleen -
ja leikki parantavansa kanoja uskon voimalla.
JONESILLA OLI EPÄTAVALLINEN LAPSUUDEN SANKARI
Hitler kiehtoi Jonesia valtavasti.
Se, millainen valta Hitlerillä oli seuraajiinsa -
ja miten hän joutui vihollisten saartamaksi,
mutta tappoi itsensä sen sijaan, että olisi antautunut.
JONES TULI TUNNETUKSI OIKEUDENMUKAISUUDEN PUOLUSTAJANA
Uskomatonta kyllä, Jones ajoi kansalaisoikeuksia 1950-luvulla.
Hän puhui aina tasa-arvon ja oikeudenmukaisuuden puolesta.
Kansan temppeli veti puoleensa ihmisiä, jotka uskoivat Jonesin sanomaan.
Jonesilla oli oma monietninen "sateenkaariperheensä".
Hän vaikutti uskovan asiaansa aidosti.
Ryhmään alkoi vähitellen muodostua tiukka käskyvalta,
jossa seuraajat olivat täysin johtajan kontrollin alla.
Hitleriä ihailevasta uskovaisesta kulttityranniksi.
Jimin tarina päättyi niin kuin alkoikin.
Samanlaista menestystä ei ole helppo saada.
Oikeastaan siihen vaaditaan ihme.
SAA IHMISET ÄLLISTYMÄÄN
Kadotetut sielut voivat päätyä kenen tahansa hurmurijohtajan laumaan.
Jos heidät haluaa itselleen, on noustava auktoriteetiksi.
Johtajan täytyy saada muut uskomaan,
että hän on jotenkin erityinen, parempi tai jopa taianomainen.
Kaava on testattu toimivaksi.
Korkein totuus -kultin johtaja Shoko Asahara -
pönkitti asemaansa julkaisemalla kuvia, joissa hän levitoi.
Moniavioisen lahkon johtaja Warren Jeffs väitti pystyvänsä puhumaan Jumalalle.
Kyky antoi hänelle vallan määrätä miehille useita vaimoja iankaikkisesti.
Brasilialainen kulttijohtaja João de Deus sai tuhansia seuraajia,
jotka uskoivat hänen saaneen Jumalalta kyvyn parantaa aids ja syöpä.
Myöhemmin hän sai 600 syytettä seksuaalirikoksista.
Sinun ihmetekojasi varmasti arvostetaan aivan toisella tavalla.
24 VUOTTA ENNEN JONESTOWNIN LOPPUA
Kun Jim Jones ryhtyi kasvattamaan laumaansa,
hän tiesi jo, miten ihmiset saadaan vakuuttumaan.
Indianan maaseudulla pidettiin usein herätyskokouksia.
Ne olivat hyvin dramaattisia, ja niissä nähtiin henkiparantamista.
Ylpeys panee vastaan, mutta Jeesus parantaa.
Parantaminen on kuulunut kristinuskoon vuosisatojen ajan.
Henkiparantamiseen ei liity tiedettä.
Skeptikkojen mukaan kyse on positiivisen ajattelun voimasta,
mutta jos uskoo pastorin olevan Jumalan pyhä sanansaattaja,
silloin uskoo ihmeisiin.
Ensimmäisessä omassa seurakunnassaan Jones väitti aistivansa ihmisten tuskan.
Pian hän laajensi toimenkuvaansa täysimittaiseen parantamiseen.
Hulluinta on, että osa parannuksista tosiaan toimi.
Isäni oli baptistipappi.
Hän oli kokenut sydänkohtauksen.
Jones sanoi: "Lääkärisi mukaan et enää koskaan voi tehdä töitä.
Uskotko Jumalaan?"
Isä vastasi myöntävästi.
"Uskotko, että Jumala lähettää profeettoja?"
Siihenkin isä vastasi myöntävästi.
"Uskotko profeettojen voivan parantaa?"
Isä sanoi uskovansa sen täysin.
Sitten Jim Jones teki jotain käsillään -
ja sanoi: "Pastori, juokse tämän kirkon ympäri.
Pystyt siihen kyllä."
Sillä hetkellä -
olin Jumalalle äärimmäisen kiitollinen Jim Jonesista.
Olivatko voimat todellisia? Jones väitti, ettei tiennyt.
Parantaminen toimi sattumanvaraisesti.
Seurakunnan kasvaessa -
Jones ryhtyi lopulta lavastamaan ihmeparantumisia.
Ennen pitkää Jones alkoi diagnosoida syöpiä, joista kukaan ei ollut tiennyt,
ja paransi kyseiset taudit.
Potilas saattoi yskiä kasvaimen pois keuhkoistaan,
ja sitä esiteltiin näyttävästi.
Tekikö Jones taas ihmeen? Ei varsinaisesti.
Syöpäpotilas oli yksi Jonesin uskollisimmista seuraajista.
Entä kasvain?
Yleensä se oli kanan sisälmyksiä, kuten kivipiira, keuhkot tai sydän.
Sitten potilas oli yskivinään sen nenäliinaan.
Avustajien piti pysyä sopivan etäällä muista.
Ja jos joku yritti ottaa "kasvaimen",
avustajien piti työntää se suuhunsa ja nielaista.
Totta tai ei, parantaminen oli nyt Jonesin tunnetuin kyky,
joka lumosi jopa skeptikot.
Koko hommaa saattoi pitää hölynpölynä,
mutta sellaiset ajatukset pidettiin visusti piilossa,
sillä muut saattoivat ajatella aivan toisin.
Näyttävät esitykset vetivät seurakuntaan yhä enemmän väkeä.
Esitykset olivat taidokkaasti rakennettuja huijauksia.
Kun keitokseen lisätään vielä Jumala,
ihmiset saadaan seuraamaan johtohahmoa sokeasti mihin vain.
Ihmetekosi upposivat herätysväkeen kuin häkä. Hienoa.
Kaikkiin esityksesi eivät kuitenkaan tehoa,
ja väkeä on saatava lisää.
Lähde siis käsikirjan opeilla nousukiitoon.
RÄÄTÄLÖI MYYNTIPUHEESI
Nousevan kulttijohtajan täytyy osata vedota kaikenlaisiin ihmisiin.
Sen homman Jim Jones osasi.
Jones oli manipuloinnin mestari.
Hänen kanssaan tunsi itsensä tärkeäksi, hänen huomionsa keskipisteeksi.
Hän oli todella karismaattinen.
Hän osasi hurmata viisikin erilaista kuulijakuntaa -
yhtä aikaa.
Jones hyödynsi pitkään käytettyä tekniikkaa nimeltä koodinvaihto.
KOODINVAIHTO JA MITEN SITÄ KÄYTETÄÄN
Koodinvaihdossa käytetään eri murteita tai kieliä -
yhden keskustelun tai jopa yhden virkkeen sisällä.
Me kaikki teemme sitä toisinaan.
Koodinvaihto voi olla varsin viatonta, kuten pop-sanan käyttäminen limsasta,
jos haluaa osoittaa olevansa Keskilännestä kotoisin.
Jim Jones ei tyytynyt sellaiseen.
Jones kiertää ympäri Yhdysvaltoja.
Eri puolilla maata hän puhuu eri tavoin luodakseen yhteyden paikallisiin.
Ensin oli vuorossa Indianapolis.
Siellä yleisö koostui lähinnä iäkkäistä mustista naisista.
Täällä Jones puhuu helluntaisaarnaajan henkevään tyyliin.
Kun kohteena on valkoisten konservatiivien asuttama Redwood Valley,
puhe keskittyy perhearvoihin.
Ja kun mukaan alkaa tulla opiskelijoita…
Jones siteerasi Nietzschen ja Maon sanoja ja puhui karmasta -
sekä idän uskontojen opeista, jotka olivat silloin muodissa.
Kun Jones lopulta hankkii temppelilleen pysyvän päämajan San Franciscosta,
hän skannaa yleisönsä ja alkaa puhua yhteiskunnallisesta vallankumouksesta.
Vapaus on saavutettava nyt heti!
Jos huomio alkoi herpaantua,
Jonesilla oli aina takataskussaan viesti, joka takuulla saisi vastakaikua.
Ilmoitus lähestyvästä kuolemasta.
Huomista ei enää tarvitse murehtia, sillä jokainen päivä on taivas.
Sisällöllä ja etiikalla ei ollut väliä,
mutta hänen puhe- ja vallankäyttötaidoillaan oli.
Aluksi jäseniä oli 141. Nyt seurakuntalaisia on muutama tuhat.
Toki seuraajia voi kertyä paljonkin, mutta heidät täytyisi myös pitää.
Seuraava oppitunti kertoo,
miten lauman saa sitoutumaan hyödyntämällä yhteisöllisyyttä.
TEE KAIKISTA OSALLISIA
Kulteista voi olla montaa mieltä, mutta ainakin ne yhdistävät ihmisiä.
Tuntuu hyvältä saada yhteys muihin ihmisiin.
Laulaa ja tanssia yhdessä ja tehdä muita "kulttimaisia" asioita.
Hieno yhteys syntyy, kun toisilleen vieraat aikuiset pakotetaan kämppiksiksi.
Jokainen kunnon kulttijohtaja tietää sen.
Shoko Asahara loi yhteenkuuluvuutta pakottamalla seuraajat yhteismajoitukseen,
jossa kuhisi syöpäläisiä.
Asaharan oppien mukaan mitään elävää ei saanut tappaa.
Intialaisguru Bhagwan Rajneeshin seuraajat -
loivat yhteisvoimin omavaraisen Rajneeshpuramin kaupungin -
harjoittaakseen uskoaan, johon kuului vapaa rakkaus ja alastonterapia.
Buddhafield-kultin jäsenet käyttivät aikansa ja rahansa gurunsa palvelemiseen.
He rakensivat hänelle jopa balettiteatterin.
Jim Jonesilla oli oma,
varsin kekseliäs ja tuottoisa tapa saada seuraajat puhaltamaan yhteen hiileen.
Hän käytti siitä nimitystä "apostolinen sosialismi".
Jeesuksen 12 apostolia asuivat yhteisöllisesti.
Jones halusi myös omien seuraajiensa asuvan kommuuneissa.
Asumisen kulujen kattamiseksi -
heidän piti luovuttaa maallinen omaisuutensa Jonesille.
Oletko eläkkeellä? -En sinun seurassasi.
Hän sai helposti suostuteltua ihmiset myymään kiinteistönsä -
ja autonsa seurakunnalle.
Ja mikäli jotakuta piti hieman taivutella…
Hän syyllisti meitä jatkuvasti.
Hän kertoi tehneensä isoja uhrauksia voidakseen auttaa meitä.
Hän sanoi luopuneensa omien rikkauksien tavoittelusta,
joten meidän pitäisi täyttää hänen toiveensa sumeilematta.
Seuraajiensa rahoilla ja ilmaisella työvoimalla -
Jones laajensi temppelin toimintaa.
Temppelin jäsenet valmistivat ja jakoivat ruokaa vähävaraisille -
sekä lukivat temppelin vanhainkodin asukeille.
Lisäksi he korjasivat autoja,
kirjoittivat Jonesia ylistäviä kirjeitä erinäisille viranomaistahoille,
toimittivat temppelin lehteä ja jakelivat sitä ympäri kaupunkia.
Uramahdollisuuksia oli loputtomasti, eikä työtunteja laskettu.
Toiminta ei ollut jäsenille harrastus,
vaan koko elämä, joten mukana oltiin täysillä.
Jonesille se oli keino osallistaa ihmisiä -
ja samalla saada heidät täysin valtaansa.
Vaikka kotikommuunit kukoistavat,
maailma on täynnä seuraajaehdokkaita, jotka eivät vielä edes tiedä sinusta.
On aika käydä sen haasteen kimppuun.
LAAJENNA REVIIRIÄSI
Jos haluat oikeaksi Messiaaksi,
ei riitä, että olet iso kala pienessä järvessä.
Jos olen olevinani profeettojen profeetta,
en halua, että naapurikylän saarnaajan seuraajalauma on omaani isompi.
Miltä se näyttäisi? -Ei hyvältä.
Jonesista teki hyvän kulttijohtajan se, ettei hänelle riittänyt mikään.
Hän tiesi, mitä piti tehdä, jotta hän saisi kaiken haluamansa -
eli rahaa, valtaa ja väkeä.
SEITSEMÄN VUOTTA ENNEN JONESTOWNIN LOPPUA
Jim Jones osti busseja ja vei esityksensä eri puolille maata.
Palveluksen jälkeen hän kehotti kuulijoita lähtemään kanssaan Kaliforniaan.
Jim Jonesin kiertävä sirkus oli melkoinen näky.
Kiertueen kohteissa karavaani karautti paikalle,
ja pastori, orkesteri -
sekä sadat uskolliset seuraajat pistivät pystyyn kunnon show'n.
Festarimeininkiin kuului tietysti myös oheistuotteiden myyntipöytä.
Jonesin potrettien väitettiin parantavan monenlaisia vaivoja.
Myynnistä, parannuksista ja lahjoituksista kertyi kymppitonni per esitys,
ja yleisöä rohkaistiin muuttamaan Jonesin perässä San Franciscoon.
Moni tekikin niin.
Aina kaikki ei sujunut toivotusti.
Vuonna 1971 Jones matkasi 200 seuraajansa kanssa -
illastamaan suuren sankarinsa,
edesmenneen pastori Father Divinen kotiin.
Jones tavoitteli Divinen seuraajia itselleen.
Illastaessaan Divinen lesken kanssa Jones esittää hätkähdyttävän väitteen,
että hän olisi Father Divinen reinkarnaatio.
Mother Divine ei moista niele, vaan väittää Jonesia itse piruksi.
Mother Divine joukkoineen häätää Jonesin väkivallan uhalla.
Jonesin tempausta voi pitää uhkarohkeana tai hulluna,
mutta hän ei lähtenyt tyhjin käsin.
Osa Father Divinen seuraajista matkasi Jonesin mukana Kaliforniaan.
Jonesin käännytystyö kannatti, sillä vuoden 1971 loppuun mennessä -
postituslistan väkimäärä oli yli nelinkertaistunut.
Jonesista oli tulossa iso kiho,
mutta mitä korkeammalle nousee, sen rajumpi pudotus sieltä on alas.
Yksi kulttien karmeimmista piirteistä on se,
että jossain vaiheessa homma lähtee käsistä.
Jonesin kohdalla se tapahtui huumeiden myötä.
Kun ongelmia alkaa tulla,
voit säilyttää valtasi ja pysyä pinnalla -
vain vakaiden apuvoimien turvin.
PIDÄ TUKIJOUKOT AINA VALMIINA
Huipulla on hyvä olla.
On näkymät, mukavuudet -
ja tilava vaatekaappi,
joka on täynnä luurankoja.
Siksi selusta kannattaa turvata oikeanlaisilla liittolaisilla.
Kulttijohtajat ovat taitavia kokoamaan ympärilleen ihmisiä,
joista tulee osa koneistoa.
He pitävät johtajan salaisuudet ja osaavat varjella kulisseja.
Otetaan pari esimerkkiä.
Bhagwan Shree Rajneeshin puolestapuhuja -
Ma Anand Sheela suojeli miehen mainetta kaikin keinoin.
Kun ikävä syyttäjä alkoi tonkia asioita, Sheela yritti tapattaa tämän.
Keith Ranieren NXIVM-kultin korkea-arvoinen jäsen Lauren Salzman -
pakotti naisjäsenet paljastaviin kuviin,
joilla varmistettiin heidän uskollisuutensa.
Shoko Asaharan sisäpiiri puolestaan -
tappoi hairahtuneen opetuslapsen, joka uhkasi paljastuksilla,
ja poltti miehen ruumiin valtavassa mikroaaltouunissa.
Mutta Jim Jonesin sisäpiiri oli aivan omaa luokkaansa.
Jonesin sisäpiiri oli nimeltään suunnittelukomitea.
Siihen kuului noin 30 hänen uskollisinta seuraajaansa.
Jones tiesi voivansa luottaa heihin täysin.
Kansan temppelin jäsenistö oli moninainen, mutta sisäpiiriä yhdisti yksi asia.
Sisäpiiriläiset olivat valkoisia.
Ryhmän hierarkiassa käskyvalta oli valkoisilla.
He tiesivät valheista ja valeparannuksista,
mutta uskoivat tarkoituksen pyhittävän keinot.
Jones alkaa juopua vallastaan,
joten pyhän maineen ylläpito vaatii monta käsiparia.
Etenkin nyt.
Pysyäkseen tehtäviensä tasalla Jones alkaa popsia pillereitä.
Amfetamiinia piristämään ja rauhoittavia lepoa varten.
Kiireistä huolimatta Jones ehtii myös suhteisiin seurakuntalaistensa kanssa.
Suljettujen ovien takana tietenkin.
Mutta vuonna 1973 Jones pidätetään elokuvateatterissa -
hänen paljastettuaan sauvansa siviiliasuiselle poliisille.
Sellainen ei sovi Jumalan sanansaattajan imagoon.
Jos asia olisi tullut julki, se olisi voinut tuhota Jonesin.
Itsensäpaljastusta on kuitenkin hankala peitellä.
Asia täytyi pitää salassa, joten Jones suostui sopimukseen.
Jones myönsi syyllisyytensä, mutta seuraajiin kuuluva asianajaja -
piti huolen, että asiakirjat salattiin yleisöltä ja Jonesin seuraajilta.
Asialla oli myös kääntöpuolensa.
Jones pääsi sillä kertaa pälkähästä, joten ehkä hän pääsisi toistekin.
Jim Jones alkoi käydä huolimattomaksi.
Osa pettyneistä seuraajista lähti. He tiesivät huumeidenkäytöstä -
ja kulissien takaisista rahankäärimisoperaatioista.
Vaikka tekisi kaiken oikein, jotkut eivät vain jätä rauhaan.
Käsikirjan neuvo on tehdä hidasteista ponnahduslauta paratiisiin.
RAKENNA OMA EEDEN
Kuten tanssikin, kultin johtaminen sujuu usein parhaiten katseilta piilossa.
Jos ulkopuoliset alkavat udella liikaa,
on kenties aika etsiä vähemmän tuomitseva ympäristö.
Häivytään kiireellä jonnekin, jossa omaa toimintaa ei arvostella.
Se on tyypillistä kulttijohtajille.
Jonesilla oli lähtöönsä hyvä syy.
KAKSI VUOTTA ENNEN JONESTOWNIN LOPPUA
Jim Jones kuuli toimittajasta,
joka nuuski ympäriinsä ja yritti puhuttaa entisiä temppelin jäseniä -
sekä kaiveli seurakunnan raha-asioista jotain raportoitavaa.
Keväällä 1977 toimittaja valmistelee järisyttävää paljastusjuttua.
Juttu oli murskaava.
Se paljasti temppelin salaisuudet, kuten Jonesin seksisuhteet,
rahan kiristämisen jäseniltä -
ja lapsiin kohdistuvan väkivallan.
Jones saa toimittajatutuiltaan vihjeen tulevasta.
Tietolähteitä ei suojeltu.
Heidän nimensä ja kuvansa tulivat julki.
Jutun aiheuttama särö levenisi pian kuiluksi, ja Jones tiesi sen.
Pakosuunnitelma oli onneksi valmiina.
ETELÄ-AMERIKKA
Etelä-Amerikan koillisrannikolla on kiehtova maa nimeltä Guyana,
jossa vanha ja uusi kohtaavat.
Guyana täytti Jonesin kaikki vaatimukset.
Se oli englanninkielinen, sosialistinen -
ja kaukana ärsyttävistä tutkivista journalisteista.
Sekä toisesta Jonesin huolenaiheesta. Kylmän sodan ohjusristitulesta.
Lisäksi Guyanan valtiontalous oli retuperällä,
joten sen hallitus ei voisi kieltäytyä Jonesin mukanaan tuomasta rahatukusta.
Kansan temppeli vuokraa Guyanasta 1 500 hehtaaria paratiisiaan varten.
Siinä vaiheessa, kun artikkeli julkaistaan sanfranciscolaisessa lehdessä,
viidakossa raivataan ja rakennetaan noin 75 ihmisen voimin.
Jones pakenee välittömästi perheensä kanssa Guyanaan -
ja alkaa houkutella muitakin sinne.
Hän sanoi, että tarvitsimme paikan omaa utopiaamme varten.
Jones lähettää temppeliin kotivideoita,
joissa viidakkoyhteisö vaikuttaa paratiisilta.
Videoissa näkyi appelsiineja ja banaaneja, joita alueen puissa muka kasvoi.
Ette tiedä, mistä jäätte paitsi.
Täällä saa kotitekoisia hampurilaisia ja kasviksia.
Poliiseja ei kuulemma tarvittu, ja ruokaa riittäisi yllin kyllin.
Töitä ei tarvitsisi tehdä. Voisimme vain nauttia elämästä.
Täällä on upeita hyönteisiä ja eläimiä, joista ei ole vaaraa.
Täällä ei ole mitään, mikä voisi vahingoittaa.
Jones suostuttelee yli tuhat temppelin jäsentä -
muuttamaan Guyanan yhteisöön, jolle Jones antaa nimen -
Jonestown.
Paikan päällä todellisuus paljastuu toisenlaiseksi kuin mainosvideoissa.
Ei puissa mitään hedelmiä ollut. Siellä ei kasvanut yhtään mitään.
Perheille oli luvattu omat talot, mutta se ei pitänyt paikkaansa.
Kunnon sänkyjä ei ollut.
Olisi vielä yksi juttu.
Tulijoille kävi selväksi,
että kun Jonestowniin on saapunut, sieltä ei lähdetä.
Aseistetut vartijat pitivät vahtia ympäri vuorokauden.
Se oli kuin keskitysleiri.
En ole koskaan ollut orjaplantaasilla, mutta Jonestown oli päivänselvä plantaasi.
Ja Jones oli isäntä.
Jones pakottaa seuraajansa tekemään raskaita 12–14 tunnin työpäiviä.
Jos joku harasi vastaan tai kyseenalaisti toimintaa,
hänet vietiin "erikoisyksikköön" ja pumpattiin täyteen rauhoittavia.
Jotkut yrittivät paeta,
mutta vartijat toivat heidät takaisin rangaistaviksi.
Jonestown joutuu pelon valtaan,
mutta yhä enemmän huumeita käyttävää Jonesia se ei tunnu haittaavan.
Ainoa keino selviytyä oli kuunnella ja totella Jim Jonesia.
Jones oli seuraajien ainoa toivo. Moni kulttijohtaja haaveilee sellaisesta.
Eedenin huono puoli on se, että sinne voi tunkeutua käärmeitä.
Joidenkin Jonestownin asukkaiden huolestuneet sukulaiset -
vetosivat kongressiedustaja Leo Ryaniin,
jotta tämä matkustaisi Jonestowniin varmistamaan, ovatko asiat kunnossa.
Tiistaina 14. marraskuuta Leo Ryan lähti Yhdysvalloista kohti Guyanaa.
Vieraita tulossa! Paratiisin on paras olla edustuskunnossa.
Kun kongressiedustaja saapui,
vastassa oli huippuunsa hiottu esitys.
Viihdytkö täällä? -Viihdyn. Tämä on paras paikka.
Jäsenet lauloivat, tanssivat ja musisoivat.
Jim Jones näytti selviytyneen vierailusta.
On ilo olla täällä. Arvostan vieraanvaraisuuttanne.
Mutta kaiken romahtamiseen tarvitaan vain yksi heikko lenkki.
Yksi asukkaista oli Jonesin tietämättä sujauttanut -
NBC:n toimittajalle lapun, jossa luki:
"Auta meidät pois täältä."
Eikö sinua huoleta, että…? -Silkkaa valhetta.
Lähtekää pois. Pyydän teitä.
Jones antaa tyytymättömien asukkaiden lähteä,
mutta muuttaakin myöhemmin mieltään.
Jones lähetti lähtijöiden perään asemiehiä.
Viisi ihmistä kuoli luoteihin,
kun traktorin peräkärryssä olleet miehet avasivat tulen.
Kongressiedustaja Ryan saa surmansa ennen kuin lentokone ehtii nousta ilmaan.
Vain tunteja myöhemmin myös Jones ja yli 900 seuraajaa ovat kuolleet.
Jones ilmoitti, että he kaikki tekisivät vallankumouksellisen itsemurhan.
Todisteet kertovat toista tarinaa.
Monesta ruumiista -
löytyi neulanjälkiä kaulan alueelta tai polvitaipeesta.
Se ei ollut joukkoitsemurha vaan joukkomurha.
Mietin usein niitä 900:aa ihmistä,
jotka tekivät virheen ja seurasivat pahaa ihmistä paikkaan,
josta ei ollut paluuta.
Jim Jonesin viidakkoutopia päättyi tragediaan,
joka tahrasi kaikkien kulttijohtajien maineen.
Älä silti lannistu.
Käsikirja neuvoo toisen tavan luoda maanpäällinen taivas.
Eikä se vaadi kaukomatkoja.
Riittää, että hakkeroit seuraajiesi mielet etkä anna otteesi löystyä.
Pian saat suostuttelun oppitunnin mieheltä, jonka lässähtänyt pornoura -
toimi ponnahduslautana todelliseen kutsumukseen.
Hän on vähäpukeinen Buddhafield-guru Jaime Gomez.
Tekstitys: Heidi Mäki